id en en en en id en en fr ms ca id en en en id en en fr ms ca id id id id id ms id ms id ms ms id id id id id id ms en ms id id id id id id ms ms ms id id id ms id id id ms id id id id id en fi de en en nl en en en id id en id en id en ms fr en id id en en en fa en en en en en en es en en ms en fr en en en en en id en en
Tulisan Tangan Di Era Menaip Serba Serbi – Saifulislam.Com
Thursday , September 1 2022
“Kalau kamu mengembara menggunakan terowong masa ke tahun 1982, menjenguk kelas Darjah 1 di SRK Raja di Hilir Ekram, Ipoh, kamu mungkin akan menyangka yang murid Darjah 1 ketika itu ‘bodoh’. Satu hari, kami belajar menulis A, A, A, A, bermuka-muka surat!” saya berceloteh selepas makan malam.
Teringat Mrs. Dorse mengajar kami.
Ketika itu saya sudah boleh membaca dan menulis kerana semasa di usia 6 tahun, saya mengikut emak ke sekolah. Emak mengajar kelas Darjah 1. Beliau mengajar saya menulis, membaca dan mengira.
Saya sedang melatih anak bongsu kami memperbaiki tulisan tangannya. Setelah Grade 4 di Finland ini, beliau masih menulis huruf atas ke bawah, menghasilkan tulisan tangan yang sakit mata memandang. Isunya bukanlah tulisan itu cantik atau tidak di pandangan mata. Tetapi apabila beliau sendiri tidak gembira dengan tulisannya, dan menulis perlahan, ia menjejaskan satu daripada kemahiran belajar (kemahiran hidup!) yang penting.
Hah, ada la nampak elok sikit tulisan tu
“Kenapa jadi macam itu?” tanya anak-anak.
“Di negara kita dan banyak negara lain di dunia juga, masyarakat semakin tidak sabar mahu melambakkan pelbagai benda kepada kanak-kanak untuk mereka pelajari. Baru Darjah 1, sudah dilambakkan dengan maklumat sains, matematik, agama, dan macam-macam lagi. Zaman abi dulu, Darjah 1 itu hanya fokus kepada 3M yang asas iaitu membaca, menulis dan mengira” saya bercerita.
“Abi tak cakap ke mengenai hal ini kepada kerajaan?” tanya anak.
“Haha, siapa yang mahu percaya, ye dak? Abi dah cakap mengenai hal ini sejak 2014. Semasa itu abi sudah berceramah tentang kepentingan ilmu bahasa, tentang scriptio continua” saya ketawa.
“Oh ya, saya ingat lagi. Pernah dengar abi sebut dalam ceramah!” si anak sulung menyampuk. Dahulukala, beliau sering juga mengikut saya berceramah.
Pada masa itu saya bercerita di dalam ceramah tentang sejarah penulisan, dengan mengambil contoh scriptio continua daripada manuskrip Greek dan Latin. Pada masa itu tulisan adalah untuk mendokumentasikan ucapan. Justeru tulisan ditulis tanpa memisahkan antara perkataan. Akibatnya tulisan GODISNOWHERE sebagai mencontohkannya di dalam bahasa Inggeris, boleh dibaca sebagai GOD IS NOW HERE atau GOD IS NOWHERE, dengan maksud yang sangat kontras. Oleh itu, semasa membaca tulisan berkenaan, sang pembaca mestilah mempunyai tahap cognisant of context yang tinggi semasa membaca.
Al-Quran juga di peringkat awal ia ditulis, bentuk tulisannya berbeza. Titik-titik untuk huruf ba, ta, nun bukanlah seperti yang kita kenal pada hari ini.
Tulisan berkembang dari semasa ke semasa. Ia adalah proses mengkodkan perkataan.
“Ingat tak semasa kita menonton filem The 13th Warrior tempoh hari? Northman itu bertanya kepada Ibnu Fadlan, can you draw sounds? Beliau teruja dengan kemampuan Ibnu Fadlan bertutur di dalam bahasa mereka hanya dengan mendengar. Menulis asasnya ialah melukis bunyi sebab asal kebanyakan bahasa ialah pertuturan, bukan penulisan. Apabila manusia mula menulis, maka sesetengah teori berkata, bermulalah sejarah!” saya menyambung cerita.
“Wow. This is mind blowing!” kata si anak.
FINLAND DAH TULISAN TANGAN
Tahun 2017, anak ketiga kami dapat hadiah tulisan tangan tercantik di kelasnya!
Selepas hampir 4 tahun kami berada di Finland, jelas sekali tulisan tangan kawan-kawan di sini agak malapetaka.
“Ada pembantu guru di kelas akak, tulis nombor 8 dengan lukis dua ketul bulatan satu di atas satu di bawah” cerita anak kami.
Saya tidaklah bermaksud menyandarkan kisah selanjutnya kepada kejadian itu, tetapi Finland ada kisahnya berkenaan dengan tulisan tangan ini.
Pada tahun 2014, Finland mengumumkan bahawa negaranya menjadi negara pertama di dunia yang tidak lagi mengajar kanak-kanak menulis secara fizikal menggunakan pen atau pensil. Apabila isu ini menjadi hangat diperdebatkan di seluruh dunia, kerajaan Finland menjelaskan bahawa ia berkaitan dengan cursive writing (tulisan sambung) sahaja dan bukannya tulisan tangan secara keseluruhan. Sebaliknya ia diganti dengan tulisan cetak atau block letters.
Guru juga masih mempunyai autonomi untuk mengajar cursive writing mengikut keperluan masing-masing.
Apa yang pasti, tulisan anak kami perlukan bantuan.
Tidak cantik tidak mengapa. Tetapi jangan ‘salah’ hingga diri sendiri berdepan kesukaran menulis. Itu yang cuba saya atasi.
TULISAN TANGAN DAN PERSEDIAAN MEMBACA
Pada tahun 2012, Karin James dan Laura Engelhardt menggunakan fMRI untuk menyelidik kesan menulis berbanding menaip kepada perkembangan otak kanak-kanak berusia 5 tahun yang belum boleh membaca. Mereka mendapati menulis membantu mengaktifkan bahagian otak yang diperlukan untuk nantinya kanak-kanak itu belajar membaca. Mereka merumuskan bahawa tulisan tangan secara old-fashioned masih penting untuk menggalakkan kebolehan membaca di dalam kanak-kanak kecil.
Penelitian ini kemudiannya dibuktikan lagi oleh penyelidikan mengenai otak dan pembelajaran oleh Alyssa Kersey bersama Karin James pada tahun berikutnya.
TULISAN TANGAN DAN KEMAHIRAN MENGINGAT
Pam Mueller dan Daniel Oppenheimer telah menjalankan tiga penyelidikan untuk menentukan sama ada wujud perbezaan di antara menaip dan menulis tangan semasa mengambil nota. Hasil ketiga-tiga penyelidikan menunjukkan golongan yang lebih muda belajar dan mengingati sesuatu dengan lebih baik, sama ada untuk short term (langsung selepas belajar) atau long term (selepas seminggu dua), jika mereka mengambil nota dengan pen dan kertas. Ia teraplikasi untuk kedua-dua konteks iaitu dalam mempelajari fakta, atau memahami kandungan.
Menaip adalah transkrip literal kepada apa yang diperkatakan oleh pengajar, dan kita juga sedia maklum bagaimana golongan muda hari ini boleh menaip lebih pantas berbanding menulis, malah menaip sepantas syarahan itu sendiri. Sedangkan menulis tangan adalah adaptasi kepada apa yang diucap. Oleh kerana menulis tangan lebih perlahan berbanding dengan menaip, anda perlu menterjemahkan makna kepada perkataan dan ayat anda sendiri, menggunakan lebih banyak proses mental. Justeru anda akan belajar dan mengingatinya dengan lebih baik.
Menulis dengan pen atau pensel di atas kertas juga bukan terbatas setakat proses kognitif. Ia juga membabitkan gerakan tangan dan lengan. Maklumat cerebral tambahan yang terhasil daripada tambahan gerakan semasa menulis menghasilkan pengesanan memori yang kompleks berbanding menaip.
Saya juga memanfaatkan kajian untuk menyokong transisi saya mengambil nota menggunakan Apple Pencil di iPad Pro. Ia melegakan saya daripada cabaran memahami nota selama bertahun-tahun sebelumnya ketika nota banyak diambil dengan menaip.
Bersempena dengan pengasingan diri kami sekeluarga di rumah pada musim penularan wabak COVID-19 ini, saya gunakan aplikasi di iPad bagi melatih si anak bongsu membetulkan tulisan tangannya.
Aplikasi yang saya gunakan adalah kompilasi aplikasi Writing Practice Bundle terbitan Abécédaire yang terdiri daripada Fine Motor Skills Practice, High Frequency Words – Read and Write, Cursive Handwriting, Cursive & Joined-up Writing with Anatole dan tambahannya, Calligraphy Pad.
Previous Tragedi Akidah di Sisi Tragedi Wabak Berjangkit di Dalam Lipatan Sejarah
Next Persiapan Pantas Guru Memindahkan Pembelajaran ke Atas Talian #COVID19
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved